Керіш бұғазындағы мазут төгілуі (2024)

Керіш бұғазындағы мазут төгілуі () — 2024 жылғы 15 желтоқсанда Керчь бұғазында орын алған экологиялық апат. Оқиға Ресейге тиесілі «Волгонефть» класына жататын екі мұнай танкері — «Волгонефть-212» және «Волгонефть-239» кемелерінің дауыл кезінде корпустарының жарылуы салдарынан болды. Екі кеме де мазут тасымалдап бара жатқан, нәтижесінде мұнай өнімінің бір бөлігі Қара теңіз акваториясына төгілді.

Теңізге кем дегенде 3000 тонна мазут төгілген. Мазут төгілген орынға жақын маңда Опук қорығы мен «Такиль мүйісі» ландшафттық-рекреациялық паркі орналасқан. Экологтардың бағалауы бойынша, бұл ластанудың салдарынан шамамен 30 мың су құсы қырылуы мүмкін, сондай-ақ дельфиндерге де қауіп төнуде.

 Кемелер апаты 
2024 жылғы 15 желтоқсанда Керіш бұғазындағы оқиғалар туралы дабыл таңғы сағат 9-да келіп түсті. Қатты толқындар салдарынан «Волгонефть-212» танкерінің корпусы ортасынан бөлінді. Сағат 10:20-да «Волгонефть-239» танкері де осындай зақым алып, Панагия мүйісінің маңында қайырлап қалды. Құтқарушылар «Волгонефть-212» экипажының 13 мүшесінің 12-сін эвакуациялады, бірақ бір адам қаза тапты. Экипаждың 11 мүшесі гипотермиямен ауруханаға жеткізілді. Ал «Волгонефть-239» танкерінің бортына орналасқан 14 адам аман қалды, ешкім зардап шеккен жоқ.

Әр танкер 4 мың тоннадан астам мазутты тасымалдап бара жатқан болатын, апат салдарынан мазут төгілді.

 Салдары 
нобай|Керчь бұғазындағы мазуттың төгілуінің салдарын жою (2024 жыл)
2024 жылғы 17 желтоқсанда таңертең Краснодар өлкесіндегі жағажайларда мазут пайда бола бастады. Жергілікті Telegram арналарында мазутқа боялған теңіз құстарының видеолары жарияланды. Краснодар өлкесінің губернаторы Вениамин Кондратьев төтенше жағдайларға арналған жедел штабтар құрып, олардың жұмысына муниципалитет басшыларын басшылыққа қойды. 17 желтоқсанға қарай мазут төгілуінің салдарын жоюға 433 адам мен 65 техника жұмылдырылды.

18 желтоқсанда жағажайларды тазартуға 4 мың ерікті қосылды. Витязево ауылында құстарды құтқару пункті ашылды, мұнда мазутқа боялған құстарды тазартумен ветеринарлар мен еріктілер айналысты. 18 желтоқсанда Анапада еріктілер жағалаудан мазут салдарынан қырылған жас дельфин аналығын тапты. Жергілікті тұрғындар мен еріктілер жағалауда жиналған мазут салынған қаптарды шығару қиындықтарына, қорғаныс құралдарының жетіспеушілігіне шағымдануда. Сондай-ақ, жергілікті биліктің жағдай бақылауда деген мәлімдемелері тұрғындар мен еріктілер түсірген нақты видеолармен сәйкес келмей отыр. Осыған байланысты адамдар федералды деңгейде көмек көрсетуді талап етіп, петицияға қол жинауда.

 Техникалық жағдай 
нобай|«Волгонефть-212» танкері (2018)
Керіш бұғазында апатқа ұшыраған танкерлердің пайдалану мерзімі конструкциялық нормалардан асып кеткен. Мұндай типтегі кемелер үшін қызмет ету мерзімі 25 жылмен шектелген. «Волгонефть-212» танкері 1969 жылы жасалған. Соңғы иесі – «Кама Шиппинг» компаниясы. Танкерді 2014 жылдан бастап пайдаланған. «Волгонефть-239» танкері 1973 жылы жасалған. Иесі – «Волгатранснефть» компаниясы. Танкер 2010 жылдан бері осы компанияның иелігінде болған. «Волгонефть» танкерлері аралас жүзу типіне жатады және тек өзендерде, су қоймаларында немесе теңіз жағалауына жақын аймақтарда (жағалаудан 50 мильден аспайтын, ал қауіпсіз орындар арасындағы қашықтық 100 мильден аспайтын жағдайда) пайдалану үшін арналған.

Ресейдің Қырым Республикасы мен Севастополь қаласы бойынша Тергеу комитетінің Бас басқармасы екі танкердің капитандарына қарсы қылмыстық іс қозғады. Олар теңіз көлігін пайдалану және қозғалыс қауіпсіздігі ережелерін бұзды деп айыпталуда. Бұл ережелерді бұзу бір адамның қаза болуына әкелді.а 2024 жылғы 19 желтоқсанда Симферопольдің Киев аудандық соты «Волгонефть-212» танкерінің капитаны Леонид Волеговқа қатысты бұлтартпау шарасы ретінде қамауға алу туралы шешім шығарды. «Волгонефть-239» танкерінің капитаны да қамауға алынды.

 Реакция 
2024 жылғы 23 желтоқсанда Ресейдің «Яблоко» саяси партиясының төрағасы Николай Рыбаков Ресей Федерациясының Президентіне жедел жағдай режимін енгізу туралы өтініш жолдады. Бұл өтініш Кершін бұғазында болған апатқа байланысты қабылданған.

 Дереккөздер 

Санат:Мұнай төгілуі
Санат:2024 жылдағы Ресей
Санат:2024 жылғы апаттар
Санат:Керіш бұғазы
Санат:Қара теңізі
Санат:Экологиялық апаттар